पुरवा बही रहल अछि चंडाल जकां सायं-सायं क रहल अछि जेना दौर रहल अछि .... . आतुर भ - व्याकुल भ, हरा गेलेईया किछु . . ताकि रहल अछि जेना !
 सुखा गेल मुहं , नाक , कान सबटा , पैर तरक धरा में दरार पैर गेल अछि.... सौंसे खेत में , छाती फाईट क कैन रहल अछि जेना बुझा रहल छै सीता एखने गेलिहा धरती में फांक दक !
 मुरी ऊपर उठेलहूँ त लागल जेना चुनरी ओढा देलक कियो मुहं पर .........!
 हे भगवान् बज्जर खसौ ई करिया बदरा के सभ दिन क अपन सकल देखा क ...मुहं दुईस क भाईग जाईया ! कनेक्बो दर्द नई छै कोंढ़ में बेदर्दा के ......!
 भेल अछि .... . संतोह भेल भीतर सं कने !
 ठनका ,ठनकल जोर सं तखने ....... . !
 कत गेलाँ गई छौरी ....... . अमोट सुखाई छोऊ अंगना में उठा ले न पैन एलई...... भिज्लोऊ सबटा !
 यई भौजी असगनी पर सं कपरा उतारू सबटा .......... भिजल ....... . ( अमोट उठबैत एगो भौजीयो के काज अरहेने गेल दुलरिया )
एक अछार बरिस क रुईक गेल त निकैल गेलहुं खेत दिस कने .......... आह हा ....... . ह्रदय के गहराई तक उतैर गेल ओ सोन्ह्गर माटिक सुगंध पहिल अछारक बाद दबने छल जे बहुत दिन सं भीतर में !
 चारु दिस सुन्न परल अछि खेत नबका फसल के इंतजार में !
 सरजू काका महिना भैर सं हरक शान चढ़ा रहल छैथ फार के , बरद सभ के खुवा -पिया के टनगर बनेने. निहारैत छलैथ आकाश . . सभ दिन चारू दिशा में घूम क बरखा के आष में,
लिय आई बरिस परल !
 राईत भैर कतेक बरसल नई बुझी परल , मुदा निन एहन परलोहूँ जेना काल्हिये बोर्ड के परीक्षा ख़तम भेला ......!
 भैर गर्मी के निन आइन्ख में घुरमैत छल !
 भोरे उठी दालान पर बैस क चाह पिबैत रहि.... . चन्दन बाबु कान्हा पर कोदईर नेने दौराल जाईत छलाह बाध दिस ......टोकलिएँन त इशारा में किछु कही क भैग गेला .... . आन्दीन चाहक नाम पर बिन बजेन्हो टपैक परैत छलैथ ....... आई की भ्गेलैन !
 हे यऊ ई चन्दन बाबु के की भ्गेलैन हाँ भोरे -भोरे .... . ( सरजू काका ओम्हर सब अबैत रहैथ पुछलियेंन )
हौ बौआ हुनकर खेत के पैन सबटा बहल जाईत छैन गेल्हा आईर बान्ह , .......... ओहो सुआईत. !
 में ठारभेल जेना !
 सबहक धानक बिया खैस परल .........लुट्कुंन बाबु के बिया बड़ जोरगर छैन .... हेतेई कोना ने बेचारा . . राईत दिन एक कक छौर आ गोबर सं खेत के पैअट देने छलखिन . ! हुनकर खेतो त सभ सं पहिने गाम में रोपा जाईत छैन ...!
 आईयो कादो कक एलैथ हा ....... झौआह में . . !
 गमछा में किछ फरफरैत देख्लियेंन .... . पुछलियेंन काका की अछि तौनी में ......?
 होऊ खेत में बड़ माछ छल गमछा सं माँरलहुन्हा ! कालिह नीचका वाला खेत में चास दबई भेज दिहक छोटका के बड़ माछ छाई छै . . ओहू खेत में !
 ठीक छै ......कहलियेंन ......!
 मंगनी के माछ खा में बड़ मों लगे छै मुहं में पैन आबी गेल सुइनक !
 जल्दी अबिहाँ मशाला पिस्बा क रख्बेने रह्बोऊ ............. . ( छोटका के जाईत - जाईत कहलिये )